সংযুক্ত আরব প্রজাতন্ত্র
সংযুক্ত আরব প্রজাতন্ত্র ( "") নামক ইউনিয়নটি মিশর ও সিরিয়া নিয়ে গঠিত ছিল। ১৯৫৮ সালে এর সৃষ্টি হয় ও ১৯৬১ সাল পর্যন্ত এই ইউনিয়ন টিকে থাকে। তবে মিশর ১৯৭১ সাল পর্যন্ত "সংযুক্ত আরব প্রজাতন্ত্র" নামে সরকারিভাবে পরিচিত ছিল। জামাল আবদেল নাসের এর রাষ্ট্রপতি ছিলেন। সূচনার প্রাথমিক সময়ে (১৯৫৮-১৯৬১) এটি উত্তর ইয়েমেনের সাথে গঠিত কনফেডারেশন সংযুক্ত আরব রাষ্ট্রের সদস্য ছিল।
সংযুক্ত আরব আমিরাতের ইতিহাস
১৯৫৫ সালে ওমানের সঙ্গে দক্ষিণের অপর একটি অঞ্চল বুরাইমি ওয়েসিস নিয়ে আবু ধাবির সমস্যা শুরু হলে যুক্তরাজ্য আবু ধাবির পক্ষ নেয়। আবু ধাবি এবং সৌদি আরবের মধ্যে স্বাক্ষরিত ১৯৭৪ সালের একটি চুক্তির মাধ্যমে আবু ধাবি – সৌদি আরব সীমান্ত সমস্যা মেটানো হয়; যদিও এই চুক্তিটি আরব আমিরাত সরকার এখনও পর্যন্ত অনুমোদন করেনি এবং সৌদি সরকারও একে স্বীকৃতি দেয়নি। ওমান সীমান্তও সরকারীরূপে স্বীকৃত নয়, যদিও দুদেশের সরকার ১৯৯৯ সালের মে মাসে সীমান্ত রচনার ব্যাপারে সম্মত হয়।